Publication: Magyar Közlöny
Issue: MK-2011-131 (Year: 2011, Number: 131)
Era: contemporary
Section: szóló 1997. évi LXVII. törvényt is az Országgyûlés fogadta el, aminek alapján a köztársasági elnök a bírókat kinevezi.
Paragraph Index: 1707

szóló 1997. évi LXVII. törvényt is az Országgyûlés fogadta el, aminek alapján a köztársasági elnök a bírókat kinevezi. Ehhez hasonlóan a népi kezdeményezés is az Országgyûlés jogalkotására vonatkozik, amelynek tekintetében az Országgyûlés szabadon határoz, hogy milyen döntést kíván hozni. A kifogástevõk szerint a bírák mentális és fizikai leterheltsége miatt indokolt egy külön nyugdíjat létrehozni, ami az önálló „bírói nyugdíj” nevû jogintézmény lehetne, amelynek Országgyûlés általi megtárgyalását és az abban való határozathozatalt nem zárja ki az, hogy ez a jogintézmény jelenleg nem létezik, hiszen éppen az annak megalkotásában való döntés az Országgyûlés hatásköre. Végül mivel a kérdés szövegértelmezési kérdés, ezért az OVB határozata a kifogástevõk véleménye alapján azért is törvénysértõ, mert az OVB tagjai – nem lévén kompetenciájuk erre – nem vettek igénybe „magyar nyelv és irodalom szakértõt”. Mivel pedig szerintük az Alkotmánybíróság tagjai sem rendelkeznek ilyen képesítéssel, „ezen a területen szükséges felsõfokú képzettséggel és szakmai jártassággal”, ezért kérik, hogy az Alkotmánybíróság „kérje fel az MTA Nyelvtudományi Intézetét egy felkészült szakértõ kijelölésére és szakértõi vélemény adására”. II. A kifogás – az alábbi indokok alapján – nem megalapozott.

Source: https://magyarkozlony.hu/hivatalos-lapok/1231dc8a6b2f3186fe552ced38b6fa5a6ac83184/dokumentumok/c278d48f00adcdfeeb081244ff97beae78753625/letoltes